স্তান ভাভরিঙ্কা

স্তানিস্লাস স্তান ভাভরিঙ্কা (ফরাসি : [vavʁiŋka]; ফরাসি: Stanislas Wawrinka; জন্ম: ২৮ মার্চ, ১৯৮৫) লোজানে জন্মগ্রহণকারী বিশিষ্ট সুইস পেশাদার টেনিস তারকা। এ পর্যন্ত তিনবার গ্র্যান্ড স্ল্যাম এককের শিরোপা জয় করেছেন। ২৭ ফেব্রুয়ারি, ২০১৪ তারিখে খেলোয়াড়ী জীবনের সর্বোচ্চ বিশ্ব র‌্যাঙ্কিংয়ে ৩নং অবস্থানে পৌঁছেন ও বেশ কয়েকমাস এ অবস্থানে ছিলেন। মাস্টার্স স্তরে তিনবার ফাইনালে পৌঁছে ২০১৪ সালের মন্টে-কার্লো মাস্টার্সের শিরোপা জয় করেন স্তান ভাভরিঙ্কা। জার্মান ওলফ্রাম ও সুইস ইসাবেল ভাভরিঙ্কা দম্পতির সন্তান তিনি। পৈতৃকসম্পর্কীয় দাদা জার্মানির নিয়ন্ত্রণাধীন চেকোস্লোভাকিয়া থেকে পালিয়ে ১৯৪৬ সালে ফরাসীভাষী সুইজারল্যান্ডে বসতি স্থাপন করেন। ওলফ্রাম ভাভরিঙ্কা পেশায় কৃষক ও সমাজকর্মী ছিলেন। ইসোবেল নাম্নী এক শিক্ষিকার পাণিগ্রহণ করেন। এ দম্পতি লুসানের কাছাকাছি ফার্ম দু চাসু নামের খামার পরিচালনার করতেন। সেখানেই স্তানিস্লাস বড় ভাই জোনাথন ও ছোট দুই বোন জানি এবং নীলার সাথে শৈশবকাল অতিবাহিত করেন। ক্রাইসিয়ারের রুডল্ফ স্তেইনার স্কুলে অধ্যয়ন করেন তিনি। তিনি সুইস-জার্মান দ্বৈত নাগরিকত্বের অধিকারী। ১৫ বছর বয়সে টেনিসে মনোনিবেশের লক্ষ্যে পড়াশোনা বন্ধ করে দেন তিনি। তুলনামূলক সুযোগ পাওয়ায় ফরাসী সংগঠনের পরিচালনায় সিএনইডিতে দূরশিক্ষণে ভর্তি হন। ২০০৩ সালের ফ্রেঞ্চ ওপেন জুনিয়র চ্যাম্পিয়নশীপের শিরোপা লাভে সক্ষমতা দেখান। জুন, ২০০৩ সালের জুনিয়র বিশ্ব র‌্যাঙ্কিংয়ের ৭ নম্বরে পৌঁছেন। ২০১৪ সালের অস্ট্রেলিয়ান ওপেন, ২০১৫ সালের ফ্রেঞ্চ ওপেন ও ২০১৬ সালের ইউএস ওপেনের গ্র্যান্ড স্ল্যাম এককের শিরোপা জয় করেন। প্রত্যেকবারই বিশ্বের ১নং খেলোয়াড় হিসেবে রাফায়েল নাদাল ও নোভাক জকোভিচকে পরাজিত করেন। ২০১৪ সালের ডেভিস কাপে অংশ নিয়েছেন তিনি। ২০১৩ সালের ডেভিস কাপে দীর্ঘতম দ্বৈতে খেলার রেকর্ডের অংশীদার তিনি। চেক প্রজাতন্ত্রের বিপক্ষে ইতিহাস সৃষ্টকারী টাই খেলায় তার সহযোদ্ধা ছিলেন মার্কো চিউদিনেলি। পুরুষদের দ্বৈতে ও দলগত পর্যায়ের সুইজারল্যান্ডের পক্ষে খেলেন। তন্মধ্যে ২০০৮ সালের গ্রীষ্মকালীন অলিম্পিকে রজার ফেদেরারের সাথে জুটি গড়ে স্বর্ণপদকের সন্ধান পেয়েছেন। প্রবাদপ্রতিম টেনিস তারকা জন ম্যাকেনরো একবার বলেছিলেন যে, ভাভরিঙ্কা তার দেখা অন্যতম সেরা শক্তিধর ব্যাকহ্যান্ডার। এছাড়াও ২০০৯সালের তিনি তাকে এ ক্রীড়ার সেরা একহাতি ব্যাকহ্যান্ডার রূপে আখ্যায়িত করেছিলেন। ২০১৪ সালের ফ্রেঞ্চ ওপেন প্রতিযোগিতার প্রাক্বালে তার নাম পরিবর্তন করে স্তান ভাভরিঙ্কা রাখার জন্যে লিখিত অনুরোধ জানালে এটিপি তার ঐ অনুরোধ রক্ষা করে। এর কারণে হিসেবে তিনি বলেন যে, প্রতিযোগিতার ড্র ও সংবাদ সম্মেলনে সংক্ষিপ্ত নাম ব্যবহারের পরিকল্পনার গ্রহণ করেছেন। "French Open to be first tournament for "Stan" Wawrinka"। tennis.com। ২৭ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৫ মে ২০১৪।  "Wawrinka was born in Switzerland to a German father and Swiss mother"। The Week। ২০১৪-০১-২৭। সংগ্রহের তারিখ ২০১৬-০৯-১২।  Cowper, Sian (২০১৬-০৮-২৯)। "Swiss, German press argue over Wawrinka nationality"। Sports Mole। সংগ্রহের তারিখ ২০১৬-০৯-১২।  "Wie sich die Deutschen mit Wawrinka schmücken"। Tages-Anzeiger (জার্মান ভাষায়)। ২০১০-০১-০১। সংগ্রহের তারিখ ২০১৬-০৯-১২।  "Schooling bio"। সংগ্রহের তারিখ ৭ জুন ২০১৫।  "Tennis World Magazine – New Worlds New Champions" (পিডিএফ)। পৃষ্ঠা 41। ১৪ জুলাই ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ জুন ২০১৫।  "NY Times: Stan Wawrinka Beats Jo-Wilfried Tsonga"। সংগ্রহের তারিখ ৭ জুন ২০১৫।  "Czech pair defeat Swiss in longest Davis Cup game in history"। BBC। ২ ফেব্রুয়ারি ২০১৩। সংগ্রহের তারিখ ২৮ জানুয়ারি ২০১৪।  Dirs, Ben (২৯ জুন ২০০৯)। "Murray v Wawrinka as it happened"। BBC News। সংগ্রহের তারিখ ২৪ মে ২০১০।  "French Open to be first tournament for "Stan" Wawrinka"। tennis.com। মে ২৫, ২০১৪। ফেব্রুয়ারি ২৭, ২০২০ তারিখে মূল থেকে আর্কাইভ করা। সংগ্রহের তারিখ জুন ২১, ২০১৫।  উইকিমিডিয়া কমন্সে স্তান ভাভরিঙ্কা সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি) স্তান ভাভরিঙ্কা, অ্যাসোসিয়েশন অব টেনিস প্রফেশনালস-এ আন্তর্জাতিক টেনিস ফেডারেশনে স্তান ভাভরিঙ্কা (ইংরেজি) আন্তর্জাতিক টেনিস ফেডারেশন জুনিয়র প্রফাইলে স্তান ভাভরিঙ্কা ডেভিস কাপে স্তান ভাভরিঙ্কা